Brauðtertur eru sívinsælar og senn líður að jólum . Þessi hér er jólaleg og falleg og myndi sóma sér í hvaða veislu / boði sem er . Ég var smá stressuð að setja trönuber út í skinkusalatið og smakkaði þetta fram og tilbaka áður en ég lét slag standa . Sætan úr þeim passar fullkomlega á móti reykta bragðinu af skinkunni . Þeir sem smökkuðu þessa voru á einu máli um að hún væri alveg svakalega góð . Það var síðan svoooo gaman að skreyta hana og bera hana fram því hún er sannarlega jólin uppmáluð . 450 g hamborgarhryggur ( eða önnur reykt skinka ) 8 harðsoðin egg 60 g þurrkuð trönuber 2 msk. smátt saxað sellerí Þunnt skorinn hamborgarhryggur Skerið hamborgarhrygginn í sneiðar og síðan í litla bita ( það má hálfpartinn saxa hann ) . Skerið eggin á tvo vegu með eggjaskera og setjið saman við skinkuna . Blandið majónesinu saman við á þessu stigi og saxið þá trönuberin og selleríið mjög smátt og bætið saman við . Kryddið eftir smekk og skiptið í 4 hluta . Skerið skorpuna af brauðtertubrauðinu og smyrjið salatinu á milli sneiðanna . Þekjið brauðtertuna að utan með majónesi og skreytið að vild . Væri ekki gaman að koma með þessa dásemd í næsta boð ? Þessi var svoooo góð að meira að segja elsku gamli hundurinn okkar hann Brúnó vildi greinilega mikið fá bita . Ég ákvað að setja poka yfir hana og geyma hana úti þar sem langa brettið passaði ekki í ísskápinn . Dætur mínar hleyptu honum út í garð á meðan ég skaust aðeins frá og þegar ég kom heim stóð minn maður úti og hámaði í sig þessa dásemd ! Ég vissi ekki hvort ég ætti að hlægja eða grenja og hann vissi sko alveg upp á sig skömmina og faldi sig inn í bílskúr , hahaha . Þetta verður mér í það minnsta lexía að passa betur upp á að setja veitingar sem geyma á úti ofar en í hundshæð í framtíðinni , híhí ! Trönuber og hamborgarhryggur fara ótrúlega vel saman .